
PATVIRTINTA
Klaipėdos lopšelio-darželio „Žiburėlis“
direktoriaus 2025 m. rugsėjo 1 d.
įsakymu Nr. V-78

KLAIPĖDOS LOPŠELIO-DARŽELIO „ŽIBURĖLIS“ 
MOKYTOJO PADĖJĖJO PAREIGYBĖS APRAŠYMAS

I SKYRIUS
MOKYTOJO PADĖJĖJO PAREIGYBĖ

1. Klaipėdos lopšelio-darželio „Žiburėlis“ (toliau – Įstaiga) mokytojo padėjėjo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.
2. Mokytojo padėjėjo pareigybės grupė – kvalifikuotas darbuotojas.
3. Mokytojo padėjėjo pareigybės lygis – C. 
4. Mokytojo padėjėjo pareigybės kodas –  531101.
5.  Mokytojo padėjėjas pavaldus direktoriui, tiesiogiai atskaitingas  direktoriaus pavaduotojui.

II SKYRIUS
SPECIALŪS REIKALAVIMAI MOKYTOJO PADĖJĖJO PAREIGAS EINANČIAM DARBUOTOJUI

6. Darbuotojas, einantis mokytojo padėjėjo pareigas, turi atitikti šiuos specialiuosius reikalavimus: 
6.1. mokytojo padėjėju gali dirbti asmuo, turintis ne žemesnį kaip vidurinį ir/ar profesinį išsilavinimą;
6.2. mokytojo padėjėjas turi mokėti lietuvių kalbą, gebėti bendrauti su vaikais;
6.3. mokytojo padėjėjas privalo būti išklausęs higienos įgūdžių kursą ir kitus privalomus kursus, turėti pirmosios medicininės pagalbos suteikimo pažymėjimą, turėti galiojančią Asmens medicininę knygelę;
6.4. mokytojo padėjėjas privalo būti susipažinęs su ikimokyklinio (ar priešmokyklinio) amžiaus vaikų ugdymo kryptimis, būdais ir sąlygomis, ikimokyklinio (ar priešmokyklinio) ugdymo grupės veiklos organizavimo savitumais;
6.5. mokytojo padėjėjas privalo išmanyti:
6.5.1. Įstaigos struktūrą, darbo organizavimą;
6.5.2. reikalavimus, susijusius su vaikų sveikatos apsauga;
6.5.3. higienos normų reikalavimus;
6.5.4. tvarkomų patalpų priežiūros bei valymo tvarką;
6.5.5. reikalavimus patalynei ir kitiems skalbiniams, jų keitimo terminus;
6.5.6. Įstaigos įrengimų, inventoriaus paskirtį, jų priežiūros ir naudojimosi taisykles;
6.5.7. baldų priežiūros reikalavimus, grupių interjero ir augalų priežiūros ypatumus;
6.5.8. darbuotojų saugos ir sveikatos, priešgaisrinės saugos, elektrosaugos reikalavimus;
6.5.9. mokytojo padėjėjas turi būti darbštus, pareigingas, besilaikantis moralinių ir etinių normų;
6.6. mokytojo padėjėjas dirba vadovaudamasis Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, reglamentuojančiais Ikimokyklinio ir priešmokyklinio amžiaus vaikų ugdymą, etikos normomis, Jungtinių Tautų vaiko teisių konvencija (ratifikuota 1995 m. liepos 3 d.), LR higienos normomis HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos ir saugos reikalavimai“, Įstaigos nuostatais, direktoriaus įsakymais, veiklos dokumentais (Vidaus darbo tvarkos taisyklėmis, darbuotojų saugos ir sveikatos instrukcijomis) ir šiuo pareigybės aprašu.
6.7. mokytojo padėjėjas dirba 40 valandų per savaitę.
           
III SKYRIUS
MOKYTOJO PADĖJĖJO PAREIGAS EINANČIO DARBUOTOJO FUNKCIJOS

7. Mokytojo padėjėjo pareigas einantis darbuotojas vykdo šias funkcijas:
7.1. bendradarbiauja su grupės mokytoju ir kitais grupėje dirbančiais darbuotojais.
7.2. Teikia pagalbą grupės mokytojui:
7.2.1. talkinti mokytojui priimant atvestus vaikus;
7.2.2. padeda vaikams apsirengti ruošiantis pasivaikščiojimui lauke, kūno kultūros ir muzikos  veiklai bei persirengti grįžus iš jos (pagal poreikį);
7.2.3. padėti vaikams susitvarkyti drabužius, avalynę, žaidimo vietą (pagal poreikį);
7.2.4. prižiūri vaikus pietų miego metu mokytojui dalyvaujant susirinkimuose, konsultacijose ir kituose renginiuose, atsako už vaikų sveikatą ir gyvybę; 
7.2.5. lydi vaikus į kūno kultūros, muzikos, papildomos veiklos užsiėmimus ir pasivaikščiojimus ir kt.;
7.2.6. pasiskirsto darbais su mokytoju organizuojant vaikų rėžiminius momentus (vaikams naudojantis tualetu, plaunantis rankas, ruošiantis miegui ir kt.);
7.2.7. padeda grupės mokytojai ruošiantis veiklai ir veiklos metu (padeda vaikams užsirišti prijuostes,  įsipilti vandens dailės veiklai, nušluostyti stalą po dailės veiklos ir kt.);
7.2.8. kartu vyksta į grupės vaikų ekskursijas;
7.2.9. pasirūpina, kad vaikai lauke turėtų geriamojo vandens;
7.2.10. atneša lauko žaislus ir skėčius į vaikų žaidimo aikštelę pagal oro sąlygas, poreikį; 
7.2.11. talkina tvarkant grupės aikštelės teritoriją;
7.2.12. dalyvauja renginių, akcijų metu, padeda organizuoti, tvarkyti inventorių.
7.3. Prižiūrėti grupės bei priskirtų patalpų švarą ir tvarką, užtikrinti patalpų vėdinimą:
7.3.1.  kiekvieną darbo dieną plauna priskirtų patalpų grindis, valo ir plauna tualeto ir prausyklos patalpas, nuvalo drėgnu skuduru grindų apvadus;
7.3.2. kasdien valo kilimus dulkių siurbliu, vieną kartą per mėnesį išpurto lauke;
7.3.3. du kartus per metus (balandžio pradžioje ir rugpjūčio pabaigoje) išpurto lauke pagalves, antklodes, čiužinius;
7.3.4. ryte nuvalo drėgna šluoste dulkes nuo stalų, spintų, lentynų, stendų, paveikslų ir kitų baldų, durų blokų, palangių nuo kambarinių gėlių, jas laisto;
7.3.5. kasdien plauna ir valo žaislus, priemones (medicininio stebėjimo metu ir dezinfekuoja);
7.3.6. du kartus per metus valo visų priskirtų vidaus patalpų langų stiklus ir nuplauna jų rėmus;
7.3.7. kasdien išneša į numatytas vietas šiukšles iš šiukšliadėžių, valo unitazus ir kriaukles bei kitus sanitarinius mazgus leidžiamais naudoti valikliais;
7.3.8. kasdien vėdina pagal grafiką grupės patalpas, užtikrina vaikų saugumą (langų užraktus atrakina tik valydamas langus, kai grupėje nėra vaikų);
7.3.9. kartą per mėnesį atlieka priskirtų patalpų pagrindinį tvarkymą: plauna ir valo baldus, duris, sienas, šviestuvus;
7.3.10. kloja lovytes, ženklina ir keičia  pagal grafiką (prireikus ir dažniau)  patalynę, nuneša ją į nešvarių skalbinių patalpas;
7.3.11. naudoja darbo įrankius (kibirus, šepečius, šluostes ir kt.), spec. rūbus pagal paskirtį, valymo ir dezinfekcijos priemones laiko vaikams neprieinamoje vietoje;
7.3.12. informuoja direktoriaus pavaduotoją, grupės mokytoją apie vaikų gyvybei gresiantį pavojų (sulūžę baldai, nepritvirtinti įrengimai, nebetinkami naudojimui žaislai ir kt.);
7.3.13. visas vaikui skirtas priemones ženklina tuo pačiu ženklu ar numeriu: rankšluosčius ar rankšluostinę (jei naudojami ne vienkartiniai rankšluosčiai), lovą ar čiužinį, patalynę, naktipuodį. Draudžiama vieno vaiko naudotas priemones neišplovus perduoti kitam vaikui;
7.3.14. dirbant su valymo, dezinfekcijos priemonėmis, vadovaujasi gamintojų instrukcijomis, gamintojų ar tiekėjų saugos duomenų lapuose nurodytais sveikatos saugos reikalavimais.
7.4. Organizuoja vaikų maitinimą:
7.4.1. nuvalo stalus (prieš serviruodamas) su tam skirta pašluoste drėgnu būdu tam skirtomis plovimo priemonėmis, plovimui naudoja tam skirtą pašluostę, ženklintą talpą;
7.4.2. serviruoja stalus pusryčiams, pietums, vakarienei pagal grupės vaikų skaičių, išdėsto tam maitinimui reikalingus indus: puodukus, lėkštės, įrankius ir kt;  
7.4.3. parsineša maistą į grupę iš virtuvės, tam skirtuose ženklintuose induose su dangčiais, pagal sezoniškumą sudarytą ir įstaigos vadovo patvirtintą maisto išdavimo grafiką;
7.4.4. išdalina maistą pagal vaikams priklausančius kiekius, sudarytą ir įstaigos vadovo patvirtintą vaikų maitinimo grafiką. Dalinant pietus laikosi laipsniškumo: išpilsto sriubą į lėkštes, vaikams pradėjus valgyti sriubą, porcijuoja antrus patiekalus (deda mėsos patiekalus, garnyrą, padažą, salotas) pagal maisto higienos nustatytas normas;
7.4.5. esant būtinumui, padeda pamaitinti vaikus;
7.4.6. surenka indus nuo stalų, išvalo atliekas į tam skirtą ženklintą talpą;
7.4.7. sudeda išvalytus nuo maisto atliekų indus, puodukus, įrankius ir kt. į indaplovę;
7.4.8. nuvalo stalus drėgnu būdu su tam skirta pašluoste, leidžiamomis naudoti plovimo priemonėmis, plovimui naudoja tik tam skirtą ženklintą talpą;
7.4.9. išvalo talpą po panaudojimo nuo maisto atliekų ir gerai išplauna leidžiamomis naudoti priemonėmis;
7.4.10. išplauna grupės patalpų grindis po vaikų maitinimo (pusryčių, pietų, vakarienės);
7.4.11. medicininės stebėsenos metu dezinfekuoja visus indus, įrankius, puodus, puodukus, dubenis, lentynas, vaikų maitinimo patalpas, kėdes, stalus, spinteles 0,25% mikrobako skiediniu; 
7.4.12. organizuojant vaikų maitinimą, dėvi tam skirtą aprangą.
7.5. Asmeniniam naudojimui skirtus vaistus, daiktus, galinčius sukelti vaikų saugumui pavojų, laiko vaikams neprieinamoje vietoje.
7.6. Vykdo kitus vienkartinio pobūdžio direktoriaus, direktoriaus pavaduotojo pavedimus, susijusius su pareigybės funkcijomis, neviršijant nustatyto darbo laiko.
7.7. Nesant tiesioginio darbo, (kai nevyksta ugdymo procesas), atlieka kitus Įstaigos direktoriaus, direktoriaus pavaduotojo pavedimus.
7.8. Laikosi vidaus darbo tvarkos taisyklių, darbuotojų saugos ir sveikatos, priešgaisrinės saugos, elektrosaugos reikalavimų.
7.9. Įstaigos direktoriaus ar direktoriaus pavaduotojo nurodymu, vaduoja kitą darbuotoją, jo nesant darbe.
7.10. Mokytojo padėjėjas, įtaręs ar pastebėjęs žodines, fizines, socialines patyčias, smurtą:
7.10.1. turi nedelsdamas įsikišti ir nutraukti bet kokius tokį įtarimą keliančius veiksmus;
7.10.2. priminti ugdytiniui, kuris tyčiojasi, smurtauja ar yra įtariamas tyčiojimusi, Įstaigos nuostatas ir elgesio taisykles;
7.10.3. nedelsdamas informuoti direktorių arba pavaduotoją ugdymui apie įtariamas ar įvykusias patyčias;
7.10.4. esant grėsmei mokinio sveikatai ar gyvybei, nedelsiant kreiptis į pagalbą galinčius suteikti asmenis (sveikatos specialistą, mokytoją, direktorių ir pan.);


IV SKYRIUS
MOKYTOJO PADĖJĖJO PAREIGAS EINANČIO DARBUOTOJO ATSAKOMYBĖ

8.  Mokytojo padėjėjas atsako už:
8.1. darbo saugos instrukcijų, higienos normų, priešgaisrinės saugos taisyklių, darbo tvarkos taisyklių vykdymą;
8.2. pateiktų darbo priemonių išsaugojimą;
8.3. savo veiksmus ar neveikimu padarytą materialinę žalą;
8.4. kokybišką priskirtų funkcijų vykdymą;
8.5. vaikų saugumą, nesant grupėje mokytojui;
8.6. asmens higienos bei sanitarijos taisyklių laikymąsi, reikalingų kursų atnaujinimą sveikatos pasitikrinimą nustatyta tvarka;
8.7. taupų įstaigos materialinių ir energetinių išteklių naudojimą;
8.8. tinkamą valymo ir švaros priemonių naudojimą, laikantis gamintojo ar tiekėjo saugos lapuose nurodytu sveikatos saugos reikalavimu;
8.9. emociškai saugios aplinkos Įstaigoje puoselėjimą, reagavimą į smurtą ir patyčias pagal nustatytą tvarką.
 9. Už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

_____________________________________


Pareigybės aprašymą perskaičiau, susipažinau, supratau, įsipareigoju vykdyti:

________________________________________
  (darbuotojo vardas, pavardė, parašas, data)


















Klaipėdos lopšelio-darželio „Žiburėlis“  mokytojo padėjėjo pareigybės aprašymas (2025 m. rugsėjo 1 d., V-78)

